د پغمان ماڼۍ

د پغمان غونډۍ کلا چي د پغمان ماڼۍ په نوم هم یادیږي د افغانستان په پغمان ښارګوټي کي موقعیت لري، او د کابل ښار شمال لویدیځ لوري ته په لږ واټن کي پرته ده. دا ځای په ۲۰۱۴ کال کي د خلکو لپاره پرانستل سو او د لویو جشنونو او مېلو په ترڅ کي یې لوی شمېر سیلانیان لیدنه کوي.  

د پغمان ماڼۍ او شاوخوا سیمي ځیني وختونه د بهرنیو میلمنو د کوربه توب لپاره د ځای په توګه هم کارول کیږي.  د یادي ماڼۍ اصلي ساحه د قرغې بند شمال لویدیځ ته د 10 کیلومتره په فاصله کي موقعيت لري. 

 مخینه 

 جوړول 
د پغمان ماڼۍ د چمتووالي پروسه د ۲۰۱۳ کال په مارچ کي پیل سوه، چي پکښي ۷۰۰ کسان په کار بوخت وه. د چارواکو په وینا د ماڼۍ د جوړولو لپاره ټولټال ۶.۵ میلیونه ډالر د مالیې وزارت له بودیجې څخه ځانګړي سوي وه، خو د ماڼۍ او د هغې شاوخوا سیمو د جوړولو کار له ۱۵ ملیونه امریکایي ډالرو څخه ډیر لګښت درلود. کارپوهان په دې باور دي چي په پغمان کي یاده ماڼۍ په افغانستان کي د ګرځندوی لپاره یو غوره ځای کېدای سي.  

په پغمان ماڼۍ کي د ۲۰۱۴ کال د نوروز مېله د امنیتي دلایلو له امله لغوه سوه، او ټولي لمانځني په ارګ کي ترسره سولې.  د حکومت د دې حرکت دلیل دا وو چۍ د کلا کار نیمګړی دی.